Lümbach

Lümbach (Duutsje naam) is e gehuch inne gemèndje Hinsberg, in 't Kreis Hinsberg, in Naordrien-Wèsfale. 't Gehuch is nimmieër es apaart te herkènne, ómdet 't gans is vergreudj mit Kirkevin. Lümbach sloog vreuger oppe Lindenstraße vanaaf kruutsing mitte Bruchweg, toet aan 't dörp Vin, wo zich ouch de landjwaeg Auf de Roth oetlöp. 't Anger stök vanne Lindenstraße, veurbie de Bruchweg, behuuerdje toet 't apaart gehuch Schuttorf.

Ónger 't gehuch Lümbach vele wiejer nag 'n aantaal aan anger waeg, worónger Am Vorschelner Hof (döks ouch es 'n apaart gehuch gezeen op sómmige aaj kaarten es Forscheler Hof), de Fuhrweg, de Heckenweg enne Lümbacher Weg.

Lümbach huuerdje oearsprunkelik bieje gemèndje Kirkevin, meh woort op 1 januari 1972, wie die gemèndje woort opgeluf, samegeveug mit Hinsberg.

Categorie:Hinsberg
Categorie:Plaatse mit ónbekènde Limburgse naam